Tag med til Bangkok, Angkor Wat og skønne Koh Yao l Jysk Rejsebureau
Tag med til Bangkok, Angkor Wat, Phuket og Koh Yao
Oplev kontrasten fra pulsen i storbyen Bangkok til roen ved de magiske UNESCO beskyttede templer omkring Angkor Wat. Tag med på cykeltur i de landlige omgivelser omkring Siem Reap inden du flyver sydpå til skønne Koh Yao og Phuket.
På denne tur kan du kombinere en af Asiens mest spændende storbyer, Bangkok med et af
verdens syv vidundere, Angkor Wat og slutte din ferie af med badeferie både på en stille fredfyldt trope ø og en ø hvor der er lidt mere aktivitet. Efter vores opfattelse en tur der kombinerer det bedste af alle verdener.
Du kan rejse hele året rundt men november - april er normalt den tørreste årstid og det bedste tidspunkt at besøge dette område af Thailand og Cambodja.
Idag er der afgang mod Bangkok. Du vil typisk have 1-2 mellemlandinger undervejs.
Ved ankomst til Bangkok står en chauffør klar til at køre dig til dit guesthouse. New Road Guest House har en meget central og bekvem beliggenhed, og byder på en god og hjemlig atmosfære. I lobbyen finder du et servicecenter, der er behjælpelig med rejsetips og praktiske spørgsmål. Resten af dagen kan du slappe af ovenpå rejsen eller gå på opdagelse i Bangkok. Har du behov for inspiration, har vi masser af gode forslag til fede oplevelser. Hvis du vil spise i nærheden af dit guesthouse kan vi anbefale naborestauranten Harmonique.
Dag 3 - 4: Egen hånd i Bangkok:
Du har hele dagen på egen hånd i Bangkok. Udforsk den spændende by, hvor mange spændende oplevelser venter dig. Har du behov for inspiration anbefaler Jysk Rejsebureau bl.a. en cykeltur bag byens facade eller en spændende Mahachai trainspotting dagstur. Her kommer du væk fra det travle Bangkok til et forbløffende livligt og grønt opland, hvor du oplever det lokale dagligliv.
Dag 5: Med fly til Siem Reap
Du finder selv ud til lufthavnen til din afgang til Cambodja. Du bliver hentet i lufthavnen i Siem Reap og kørt hen på dit hyggelige hotel, hvor du kan bruger dagen på at slappe af ved poolen eller gå en tur ind til det lokale marked.
Overnatning på hyggeligt hotel (M)
Der er tidlig afgang med tuk tuk, så du kan nå solopgangen ved templerne. Det første stop er ved Srah Sarong eller "Kings Bath", hvor du kan nyde solen stå op over vandet og templerne. Du kan bagefter gå over vejen og være en af de første, der oplever jungle templet Ta Phrom lige når det åbner. Den arkæologiske park omkring Angkor er et af de mest betydningsfulde sights i Syd Øst Asien strækkende sig over 400 km2 med ruiner fra de forskellige hovedstæder i Khmer riget fra det 9.-15. århundrede. Dagen i dag giver dig områdets highlights. Efter Ta Phrom besøger du den sydlige del af Angkor Thom hvor du kan gå ad en sti gennem junglen til et skjult tempel og måske nyde din medbragte morgenmad ( forhør dig på hotellet om de vil pakke en morgenmadsboks). Du besøger også Bayon, Baphoun, Terrace of Elephants og Leper King templerne. Du kan, når det passer dig, indlægge en frokostpause og måske et hvil inden turen går til hovedtemplet Angkor Wat - det mest kendte bygningsværk fra Khmer tiden. Dagen slutter med en uforglemmelig solnedgang over tempelområdet.
Dag 7: Oplev lokallivet omkring Siem Reap på cykel
I dag skal du cykle gennem området omkring Siem Reap samt være med til at forberede et måltid, som du kan skænke til de lokale munke. De buddhistiske munke lever langt fra deres familier og det er ikke tilladt for dem at have almindelige jobs, de er derfor afhængige af lokalområdets velgørenhed. Du tilbereder maden med en lokal kok ud og pakker den,
så den er klar til at donere til munkene. Du kan efter donationen få en snak med dem om deres levevis og buddhisme. Efter frokost cykler du tilbage til hotellet.
Overnatning på hyggeligt hotel (M,F)
Dag 8: Fly til Phuket
Du kan få hotellet til at arrangere en taxa eller praje en tuk tuk til lufthavnen. Ved ankomst bliver du hentet i lufthavnen og sejlet ud til den smukke ø Koh Yao Yai, hvor du kan nyde livet på en rolig paradis ø de næste par dage.
Dag 9 - 11: Koh Yao Yai
Hvis du trænger til, der skal ske lidt aktiviteter mens du er på Koh Yao Yai, kan du lokalt arrange en snorkel tur til et af de skønneste snorkelsteder i området, en kajak tur i mangroverne eller måske en tur på mountainbike. Du kan også vælge at lade roen indfinde sig og nyde livet i din hytte med en god bog, forkæle dine sanser i hotellets spa og snuppe en svømmetur i hotellets smukke infinity pool. Obs pga lavvande udfor hotellet er stranden her ikke den bedste at bade fra.
Overnatninger i villa (M)
Dag 12: Med båd til Phuket
Efter et par dage i fred og ro går turen nu mod mere hektiske Phuket. Du skal bo på den rolige Bangtao Beach, hvor der er et godt udbud af små hyggelige restauranter og barer.
Dag 13 - 14: På egen hånd på Phuket
Du kan gå en tur på stranden, afprøve dine talenter på et paddle board eller tage ind til en af de mere besøgte strande og få klaret det sidste shopping. Vi kan anbefale en middag på Bliss Beach Club eller at du lejer en scooter/tager en taxa og nyder en sundowner på det smukke Sri Panwas rooftop bar Baba Nest.
Overnatning på resort.(M)
Dag 15: Hjemrejse fra Phuket
Din tur slutter idag måske du kan nå et sidste dyp i havet inden du hentes på hotellet og skal med flyet hjem mod Danmark (M)
3 nætter på boutique hotel i Siem Reap
4 nætter i villa på Koh Yao
3 nætter på resort på Phuket
Husk der er visumpligt til Cambodja - Husk pasbillede og pt 35 USD i kontanter (du kan tjekke de gældende regler på um.dk)
Visum til Cambodja er ikke inkluderet
På din tur i Cambodja kan der være andre deltagere på udflugterne. Du kan få garanteret turen som privat tur mod mindre tillæg - forhør dig hos din rejsekonsulent.
Flybillet ud til Bangkok og hjem fra Phuket.
Flybillet Bangkok - Siem Reap
Flybillet Siem Reap - Phuket
Alle transfers og overnatninger som nævnt i programmet
Visum udgifter
Transfer fra Bangkok til lufthavn
Transfer fra Siem Reap til lufthavn
Thailand: 23-10-2018 18:00:00 : 11775
Backpacking i New Zealand, Australien, Indonesien og Thailand: 29-10-2018 18:00:00 : 11833
29. oktober 2018 kl. 18:00